CELEX: 62017TA0344
Language: et
Date: 2022-03-30 00:00:00
Title: Kohtuasi T-344/17: Üldkohtu 30. märtsi 2022. aasta otsus – Latam Airlines Group ja Lan Cargo versus komisjon (Konkurents – Keelatud kokkulepped – Lennulastiturg – Otsus, milles tuvastatakse ELTL artikli 101, EMP lepingu artikli 53 ning ühenduse ja Šveitsi vahel sõlmitud õhutranspordialase kokkuleppe artikli 8 rikkumine – Lennulastiteenuste hinna elementide (kütuse lisatasu, ohutuse lisatasu, vahendustasu maksmine lisatasudelt) kooskõlastamine – Teabevahetus – Komisjoni territoriaalne pädevus – Aegumine – Ne bis in idem põhimõte – Diskrimineerimiskeelu põhimõte – Kaitseõigused – Riiklik piirang – Üks ja vältav rikkumine – Trahvisumma – Müügiväärtus – Rikkumise raskus – Karistust kergendavad asjaolud – Sisuliselt tühine osalemine rikkumises – Proportsionaalsus – Kohtu täielik pädevus)

23.5.2022   
            
            
               ET
            
            
               Euroopa Liidu Teataja
            
            
               C 207/32
            
         
      Üldkohtu 30. märtsi 2022. aasta otsus – Latam Airlines Group ja Lan Cargo versus komisjon
      (Kohtuasi T-344/17) (1)
      
      (Konkurents - Keelatud kokkulepped - Lennulastiturg - Otsus, milles tuvastatakse ELTL artikli 101, EMP lepingu artikli 53 ning ühenduse ja Šveitsi vahel sõlmitud õhutranspordialase kokkuleppe artikli 8 rikkumine - Lennulastiteenuste hinna elementide (kütuse lisatasu, ohutuse lisatasu, vahendustasu maksmine lisatasudelt) kooskõlastamine - Teabevahetus - Komisjoni territoriaalne pädevus - Aegumine - Ne bis in idem põhimõte - Diskrimineerimiskeelu põhimõte - Kaitseõigused - Riiklik piirang - Üks ja vältav rikkumine - Trahvisumma - Müügiväärtus - Rikkumise raskus - Karistust kergendavad asjaolud - Sisuliselt tühine osalemine rikkumises - Proportsionaalsus - Kohtu täielik pädevus)
      (2022/C 207/41)
      Kohtumenetluse keel: inglise
      
         Pooled
      
      
         Hagejad: Latam Airlines Group SA (Santiago, Tšiili), Lan Cargo SA (Santiago) (esindajad: barrister B. Hartnett ning advokaadid O. Geiss ja W. Sparks)
      
         Kostja: Euroopa Komisjon (esindajad: A. Dawes, H. Leupold ja G. Koleva, keda abistas G. Peretz, QC)
      
         Ese
      
      ELTL artikli 263 alusel esitatud nõue tühistada komisjoni 17. märtsi 2017. aasta otsus C(2017) 1742 (final) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordialase kokkuleppe artiklis 8 sätestatud menetluse kohta (juhtum AT.39258 – lennulastiteenused) hagejaid puudutavas osas, ja teise võimalusena vähendada neile määratud trahvi summat.
      
         Resolutsioon
      
      
                  1.
               
               
                  Tühistada komisjoni 17. märtsi 2017. aasta otsuse C(2017) 1742 (final) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordialase kokkuleppe artiklis 8 sätestatud menetluse kohta (juhtum AT.39258 – lennulastiteenused) artikli 1 lõike 1 punktid i ja j, lõike 3 punktid i ja j ning lõike 4 punktid i ja j.
               
            
                  2.
               
               
                  Tühistada nimetatud otsuse artikli 1 lõike 2 punktid i ja j osas, milles järeldati, et Latam Airlines Group SA ja Lan Cargo SA on osalenud esiteks ühe ja vältava rikkumise osas, mis puudutas ohutuse lisatasu ja keeldumist vahendustasu maksmast, ja teiseks ühe ja vältava rikkumise osas, mis puudutas kütuse lisatasu enne 22. juulit 2005.
               
            
                  3.
               
               
                  Tühistada selle otsuse artikli 3 punkt i.
               
            
                  4.
               
               
                  Kinnitada Latam Airlines Groupile ja Lan Cargole solidaarselt määratud trahvi summaks 2 244 000 eurot.
               
            
                  5.
               
               
                  Jätta hagi ülejäänud osas rahuldamata.
               
            
                  6.
               
               
                  Mõista kohtukulud välja Euroopa Komisjonilt.
               
            
         (1)  ELT C 239, 24.7.2017.